b"\n_START_ARTICLE_\nMarubozu blanc\n_START_SECTION_\nExplicaci\xc3\xb3\n_START_PARAGRAPH_\nEl Marubozu blanc significa que el preu d'obertura ha estat el m\xc3\xadnim de la sessi\xc3\xb3, i que aquesta ha tancant al seu m\xc3\xa0xim. Si ja per si sola \xc3\xa9s indicativa que els bulls han tingut el control total de la sessi\xc3\xb3 des de l'inici fins al final, quan m\xc3\xa9s llarga sigui l'espelma en relaci\xc3\xb3 a les altres del seu context, m\xc3\xa9s indicativa \xc3\xa9s de la fort\xc3\xadssima pressi\xc3\xb3 compradora. Donada aquesta, els bears tanquen posicions, afegint m\xc3\xa9s llenya al foc alcista. _NEWLINE_El \xc2\xabMarubozu blanc en obertura\xc2\xbb significa que els bulls han controlat tota la sessi\xc3\xb3 menys al final, quan a tancament s'ha produ\xc3\xaft una m\xc3\xadnima correcci\xc3\xb3 (ombra superior), que ha distanciat el high del tancament. _NEWLINE_El \xc2\xabMarubozu blanc en tancament\xc2\xbb significa significa que despr\xc3\xa9s d'un petit retroc\xc3\xa9s a l'obertura, donant lloc un low inferior a l'obertura, els bulls han pres el control fins al tancament fent coincidir aquest amb el high.\n_START_SECTION_\nFactors importants\n_START_PARAGRAPH_\nUn Marubozu blanc \xc3\xa9s una \xc3\xbanica espelma i malgrat que indica una fort\xc3\xadssima pressi\xc3\xb3 compradora, s'han d'interpretar en el context en qu\xc3\xa8 apareix. Si ho fa enmig d'una tend\xc3\xa8ncia alcista, significar\xc3\xa0 continu\xc3\xaftat; per\xc3\xb2 si ho fa al final d'una tend\xc3\xa8ncia baixista, pot significar un canvi de la tend\xc3\xa8ncia baixista en haver-se arribar a un nivell de suport i haver aparegut la forta pressi\xc3\xb3 compradora. Incl\xc3\xbas si apareix despr\xc3\xa9s d'una llarga i persistent tend\xc3\xa8ncia alcista, pot servir d'advert\xc3\xa8ncia de sobrecompra, i per tant indicar un possible retroc\xc3\xa9s. Aix\xc3\xad doncs, la seva interpretaci\xc3\xb3 no pot anar deslligada de les espelmes adjacents. _NEWLINE_El \xc2\xabMarubozu blanc en obertura\xc2\xbb enmig d'una tend\xc3\xa8ncia baixista \xc3\xa9s un Cintur\xc3\xb3 ajustat alcista, i indica un possible canvi de tend\xc3\xa8ncia."